stanford-oval/wikipedia huggingface dataset:
נורחון יולדשחוג'אייבה
מורשת

לאחר מותה היא זכתה לכבוד על ידי שלטונות ברית המועצות כמודל לחיקוי וכשהיד סובייטית אמיצה, בדומה לזו של טורסונוי סיידזימובה. פסל של נורחון נבנה והוצב במרגילן מול בית התרבות. הפסל נעשה על ידי הפסל ולנטין קלבנצוב ב-1967.
הפסל שלה הורד ב-1993 זמן קצר לאחר ביטולה של הרפובליקה הסובייטית הסוציאליסטית האוזבקית ב-1991; אנדרטה לזכר אישה צעירה המייצגת את המאבק לשחרור נשי נחשבה לא מוסרית באוזבקיסטן הפוסט-סובייטית. בעיר פרגנה יש קולנוע שעדיין נושא את שמה, קולנוע "נורחון".
נורחון הייתה גיבורת המחזה המוזיקלי הסובייטי "נורחון" מאת קמיל יאשין הפופולרי לאורך אמצע המאה ה-20. שיר המנציח את נורחון יולדשחוג'אייבה פורסם בעיתון האוזבקי "יוש לניניצ'י" (לניניסט צעיר) ב-20 בנובמבר 1938.
ראו גם

רצח על חילול כבוד המשפחה
אמנציפציה של נשים
הערות שוליים

↑  Vitkovich, Viktor (1954). A Tour Of Soviet Uzbekistan. Moscow: Foreign Languages Publishing House. p. 98.
1 2 3  Kamp, Marianne (2011). The New Woman in Uzbekistan: Islam, Modernity, and Unveiling under Communism (באנגלית). University of Washington Press. pp. 205–206. ISBN 9780295802473.
1 2  "Нурхон" (PDF). Oʻzbekiston Milliy Ensiklopediyasi (באוזבקית). Vol. 6. Tashkent: Oʻzbekiston milliy ensiklopediyasi. 2003.
1 2  Okhunova, Etibor (13 במרץ 1986). "Тариҳ саҳифаларини варақаганда: Мунаввар чорраҳалар" [When flipping through the pages of history: Illuminated sections]. Совет Ўзбекистони. p. 4. {{cite news}}:  (עזרה)
1 2  Avdeeva, Lyubov (2009). Тамара Ханум. Моя жизнь. Воспоминания о себе и выдающихся деятелях искусств Узбекистана. Tashkent: Национальной библиотеки Узбекистана имени А. Навои.
↑  История узбекской музыки: Учеб. пособие для муз. вузов (ברוסית). Музыка. 1979.
1 2  Nam, Nadezhda; Islamova, Lola (16 בינואר 2017). "Женщина и свобода в выборе одежды". Anhor.uz (ברוסית). נבדק ב-2019-01-29. {{cite web}}:  (עזרה)
↑  Rubin, Don (1999-04-30). World Encyclopedia of Contemporary Theatre. Taylor & Francis. p. 458. ISBN 9780415260879. נבדק ב-2010-09-12.
↑  Picture of the statue - Boy Looks up at Statue of Nurkhon
↑  Ioganson, Boris Vladimirovich (1978). Искусство стран и народов мира: краткая художественная енциклопедия : архитектура, живопись, скульптура, графика, декоративное искусство (ברוסית). Советская энциклопедия. p. 499.
↑  "Sculptors". O'zbekiston haykaltaroshligi.(הקישור אינו פעיל, October 2022)
↑  Colin Thubron, The Lost Heart of Asia. Heinemann, 1994
↑  The Moscow Times, Volume 2, Issues 46-57 (באנגלית). Moscow Times. 1995. p. 36.
↑  MacLeod, Calum; Mayhew, Bradley (2004). Ouzbékistan: Samarcande, Boukhara, Khiva (בצרפתית). Olizane. p. 141. ISBN 978-2-88086-313-5.
↑  ""Days of the Uzbek National Cinema Arts" held in Margilan". Uzdaily.com. נבדק ב-2010-09-12.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נורחון יולדשחוג'אייבה".
נער עם מקטרת

|  מידע כללי |
| --- | --- |
 צייר:  פבלו פיקאסו 
 תאריך יצירה:  1905 
 טכניקה וחומרים:  קנבס, צבע שמן 
 ממדים בס"מ
 רוחב:  81.3 ס״מ 
 גובה:  100 ס״מ 
 
נער עם מקטרת (בצרפתית: Garçon à la pipe) הוא ציור של פבלו פיקאסו, שבו נראה נער האוחז במקטרת בידו השמאלית.
היסטוריה

את היצירה צייר פיקאסו בצבעי שמן על קנבס ב-1905, זמן קצר לאחר שעבר למונמארטר שבפריז. הציור נחשב לחלק מהתקופה הוורודה בחייו של פיקאסו, שנמשכה מ-1905 עד 1907.
ב-5 במאי 2004 הועמד הציור למכירה פומבית בבית המכירות הפומביות Sotheby's בניו יורק. לפני המכירה העריך בית המכירות את מכירתו ב-70 מיליון דולר, אך הציור נמכר לבסוף בסכום של 104.2 מיליון דולר, וכך הפך באותה עת לציור היקר ביותר שנמכר במכירה פומבית. אף על פי כן העריכו מבקרי אמנות רבים כי הציור נמכר במחיר כה גבוה בעיקר הודות לעובדה שנעשה בידי פיקאסו ולא בשל חשיבותו ההיסטורית.
השיר "Slide" של קלווין האריס מ-2017 מכיל את המילים "אני עשוי לרוקן את חשבון הבנק שלי ולקנות את הילד הזה עם מקטרת". הסולן פרנק אושן הסביר כי מדובר ברמיזה ל"ציור של פיקאסו שנמכר בכל כך הרבה כסף"
הערות שוליים

↑  Adam Bychawski, פירוש מילות השיר Slide
| פבלו פיקאסו |
| --- | --- | --- |
| תקופות באמנות | התקופה הכחולה • התקופה הוורודה • מודרניזם • קוביזם • סוריאליזם |  |
| יצירות אמנות מפורסמות | העלמות מאביניון • גרניקה • הטרגדיה • נער עם מקטרת • דורה מאר עם חתול • האישה הבוכה |  |
| בנות זוג | אולגה קוקלובה • מארי-תרז וולטר • דורה מאר • פרנסואז ז'ילו • ז'קלין רוק |  |
| מוזיאונים | מוזיאון פיקאסו (פריז) • מוזיאון פיקאסו (ברצלונה) • מוזיאון פיקאסו (אנטיב) |  |
| בתרבות הפופולרית | תעלומת פיקאסו • אהבותיו של פיקאסו • נקמתו המתוקה של פיקאסו • מגדל פיקאסו |  |
נטליה רודריגס

נטליה רודריגס מרטינס (בספרדית: Natalia Rodríguez Martínez; נולדה ב-2 ביוני 1979 בטרגונה) היא אתלטית ספרדייה, המתחרה בריצת 1500 מטר.
ביוגרפיה

רודריגס החלה להשתתף בתחרויות בינלאומיות בסוף שנות ה-90. היא השתתפה באולימפיאדת סידני (2000), אך סיימה במקום ה-37 ולא עברה את שלב המוקדמות. באליפות העולם שנערכה באדמונטון רשמה הופעה מוצלחת יותר, וסיימה במקום השישי. גם באליפות אירופה באתלטיקה שנערכה ב-2002 במינכן סיימה במקום השישי. באליפות העולם שנערכה ב-2003 בפריז לא הצליחה להעפיל לגמר, ובאולימפיאדת אתונה (2004) סיימה במקום העשירי.
בשנת 2005 רשמה את תוצאת השיא שלה, 3:59.51 דקות, במהלך תחרות ברייטי שבאיטליה. באותה שנה סיימה במקום השישי באליפות העולם שנערכה בהלסינקי. לאחר היעדרות ממושכת מתחרויות גדולות, שבה רודריגס והשתתפה באולימפיאדת בייג'ינג (2008). בשנת 2009 זכתה במדליית הכסף באליפות אירופה באולם, שנערכה בטורינו.
באליפות העולם שנערכה בברלין ב-2009 סיימה במקום הראשון, אך דקות ספורות לאחר סיום המירוץ הודיעו השופטים על פסילתה, מאחר שכ-200 מטרים לפני סיום המירוץ חסמה את הרצה האתיופית גלטה בורקה, שמעדה עקב כך וסיימה במקום האחרון.
בשנת 2010 זכתה במדליית הכסף באליפות העולם באתלטיקה באולם שנערכה בדוחה ובמדליית הארד באליפות אירופה שנערכה בברצלונה. באליפות העולם שנערכה בטגו ב-2011 זכתה במדליית ארד נוספת.
נטליים

| נטליים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: עטלפים קטנים
משפחה:: נטליים
שם מדעי
 Natalidae ‏גריי, 1866

נטליים (שם מדעי: Natalidae) הם משפחה של עטלפי חרקים מסדרת העטלפים, החיים באמריקה הדרומית והמרכזית מברזיל עד מקסיקו כולל האיים הקאריביים, ומכילים 3 סוגים ו-11 מינים.
אלו עטלפים קטנים, רזים ופרוותם חומה, אדמדמה או אפורה. הזנבות ארוכים והאוזניים שלהם ארוכות ורחבות ומזכירות צורת משפך. הם ניזונים מחרקים מעופפים.
מיון

סוג: עטלף משפך (Natalus )
מין: עטלף משפך אנטילי (Natalus stramineus)
מין: עטלף משפך ברזילאי (Natalus espiritosantensis)
מין: עטלף משפך ג׳מייקני (Natalus jamaicensis)
מין: עטלף משפך היספניולי (Natalus major)
מין: עטלף משפך טרינידדי (Natalus tumidirostris)
מין: עטלף משפך מקסיקני (Natalus mexicanus)
מין: עטלף משפך קובני (Natalus primus)
סוג: עטלף משפך זוטר (Chilonatalus )
מין: עטלף משפך זוטר קריבי (Chilonatalus micropus)
מין: עטלף משפך זוטר קובני (Chilonatalus macer)
מין: עטלף משפך זוטר בהאמי (Chilonatalus tumidifrons)
סוג ומין יחיד: עטלף משפך ז'רווה (Nyctiellus lepidus)
ניקולס ג'ונס

| --- | --- |
אין תמונה חופשית
 לידה:  3 באפריל 1946 (בן 78) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1969 
 מקום לימודים:  האקדמיה המלכותית לאמנות הדרמה  בית הספר וסטמינסטר 
 פרופיל ב-IMDb
 
ניקולס ג'ונס (באנגלית: Nicholas Jones; נולד ב-3 באפריל 1946) הוא שחקן אופי אנגלי המופיע בסרטי קולנוע ובטלוויזיה.
ביוגרפיה

ג'ונס נולד בלונדון. הוא אחיה הצעיר של השחקנית ג'מה ג'ונס. שניהם ילדיו של השחקן גריפית' ג'ונס.
הוא למד בבית הספר וסטמינסטר ואת הכשרתו המקצועית רכש באקדמיה המלכותית לאמנות הדרמה ובבית הספר למשחק "בריסטול אולד ויק". על הבמה הופיע ג'ונס בתיאטרון המלכותי הלאומי ובתיאטרון אולד ויק.
ג'ונס הלך בעקבות אביו והופיע עם הלהקה השייקספירית המלכותית. הוא כיכב בתיאטרון "שייקספיר גלוב". אחד מתפקידיו הראשונים על המסך היה ב-1970 כלארטס לצדו של ריצ'רד צ'מברלין במחזה "המלט".
בטלוויזיה ידוע ג'ונס בעיקר מתפקידו כקפטן טריגרס בסדרה "כנפיים" משנות השבעים העוסקת במלחמת העולם הראשונה. עוד הוא שיחק בסדרת הטלוויזיה "קאוואנה QC" בתפקיד ג'רמי אלדרמרטן.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1973 |  | The Blockhouse | קרומר |  |
| 1974 | דייזי מילר | Daisy Miller |  |  |
| 2004 | וירה דרייק | Vera Drake | סניגור |  |
| 2004 | יריד ההבלים | Vanity Fair | לורד דרלינגטון |  |
| 2006 | להעתיק את בטהובן | Copying Beethoven | ארכידוכס רודולף |  |
| 2011 | אשת הברזל | The Iron Lady |  |  |
| 2013 | פילומנה | Philomena | ד"ר רוברט |  |
| 2017 | שעה אפלה | Darkest Hour | סר ג'ון סימון |  |
| 2017 | מכונת מלחמה | War Machine | דיק וודלי |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1970 | קורוניישן סטריט | Coronation Street | מארק הווארד | סדרת טלוויזיה (2 פרקים) |
| 1972 | משפחת שטראוס | The Strauss Family | הקיסר פרנץ יוזף | מיני-סדרה |
| 1976 | ידידינו המשותף | Our Mutual Friend | יוג'ין רייבורן | מיני-סדרה |
| 1977 | אנה קארנינה | Anna Karenina | ניקולאי |  |
| 1977–1978 | כנפיים | Wings | קפטן טריגרס |  |
| 1978 | לילי | Lillie | סקוויר אבינגטון |  |
| 1981 |  | The Flame Trees of Thika | הירוורד | סדרת טלוויזיה |
| 1985 |  | The Price | אנדרו | מיני-סדרה |
| 1987 |  | The District Nurse | ד"ר ג'יימס אייזקס | סדרת טלוויזיה |
| 1990 |  | A Dangerous Man: Lawrence After Arabia | לורד דייסון |  |
| 1993 |  | Unnatural Causes | לוקר | על פי ספר מאת פ.ד. ג'יימס |
| 1993 | שפתון על צווארונך | Lipstick on Your Collar | מייג'ור קרטר |  |
| 1994 |  | Sharpe's Company | פלטשר | סרט טלוויזיה |
| 1995 | ברמוול | Bramwell | לורד אדוארד קרסטיירס |  |
| 1995–2001 | קאוואנה QC | Kavanagh QC | ג'רמי אלדרמטן | סדרת טלוויזיה (25 פרקים) |
| 1996 |  | A Touch of Frost |  | סדרת טלוויזיה (בפרק "Unknown Soldiers") |
| 1997 |  | The Beggar Bride | סר פביאן אורמרוד | סרט טלוויזיה |
| 2001 | הורנבלואר - ימאי וג'נטלמן | Hornblower: Mutiny | לוטננט באקלנד | סרט טלוויזיה |
| 2004 | היומנים של אלן קלארק | The Alan Clark Diaries | פיטר מוריסון |  |
| 2005 | עור רגיש | Sensitive Skin | רוג'ר דורקינס |  |
| 2005 | דנקרק | Dunkirk | מייג'ור אנגוס מק'קורקוודל | סרט דוקומנטרי |
| 2005 | תחבולות חדשות | New Tricks | מיכאל פנדל | סדרת טלוויזיה (בפרק " A Delicate Touch") |
| 2006 | ספוקס | Spooks | מייקל קולינגווד | סדרת טלוויזיה (2 פרקים) |
| 2008 | דוריט הקטנה | Little Dorrit | הבאטלר של מר מרדל |  |
| 2009 | מרגרט | Margaret | טים רנטון | סרט טלוויזיה |
| 2011 | קו אפל ודק | The Shadow Line | קומנדר פני |  |
| 2012 | הגלימה | Silk | השופט גודברנד | סדרת טלוויזיה (2 פרקים) |
| 2012 | הולבי סיטי | Holby City | ג'רמי המילטון | סדרת טלוויזיה (2 פרקים) |
| 2012 | הנרי הרביעי, חלק שני | Henry IV, Part II | הארכיבישוף מיורק | מתוך "הכתר החלול" |
| 2012 | עשרים שתים עשרה | Twenty Twelve | טוני גריפיתס |  |
| 2012 |  | The Best of Men | מייג'ור-ג'נרל הרולד הנרי בלייק |  |
| 2013 | פילומנה | Philomena | ד"ר רוברט |  |
| 2014 | האב בראון | Father Brown | קולונל ססיל ג'ררד | סדרת טלוויזיה (בפרק "The Prize of Colonel Gerard") |
| 2016 | הכתר | The Crown | צ'ארלס וילסון, לורד מורן | סדרת טלוויזיה |
| 2018 | האישה בלבן | The Woman in White | מר גילמור | מיני-סדרה |
הערות שוליים

↑  The RSC Shakespeare: A Midsummer Night's Dream
↑  The Guardian, Friday 7 July 2006
| --- | --- |
בקרת זהויות :  NLI: 987010188792305171  LCCN: nr2005028691  VIAF: 19636995   WorldCat (עם VIAF): 19636995
נמל התעופה הבין-לאומי גגארין (סראטוב)

נמל התעופה הבין-לאומי גגארין (ברוסית: Международный Аэропорт Гагарин) הוא נמל התעופה הבינלאומי החדש של העיר סראטוב, הממוקם צפונית לכפר סבורובקה שברוסיה.
ב-18 באוגוסט 2019 נמל התעופה קלט טיסת ניסוי ראשונה ממוסקבה. ב-20 באוגוסט 2019, נמל התעופה החל בעבודה סדירה וב-21 באוגוסט נסגר נמל התעופה סראטוב-מרכז.
חברות תעופה

חברת פובדה איירליינס מפעילה טיסות סדירות לשדה התעופה גגרין מיום פתיחתה.
הערות שוליים

↑  Новый саратовский аэропорт официально получил название «Гагарин». 23 мая 2018.
↑  Аэропорт «Гагарин» принял первый тестовый рейс
↑  Для аэропорта выбрали место
↑  Новый аэропорт построят в Сабуровке  {{{תיאור}}}, בארכיון האינטרנט
↑  Правительство выкупило земли под новый аэропорт
↑  Новый саратовский аэропорт будет принимать по 15 самолётов в час
↑  Новый аэропорт. Вопросы к прописке в Сабуровке
↑  Саратов двоит аэропорты. В Саратове начинают строить второй международный аэропорт; судьба старого не решена.
↑  Вопрос строительства аэровокзала рядом с новым аэропортом остается открытым
↑  Дорогу от нового аэропорта соединят с улицей Симбирской
↑  «Ренова» метит на «Сабуровку»
↑  В сентябре начнётся строительство системы водоснабжения аэропорта «Центральный» в Саратове
↑  "Пассажирский терминал аэропорта «Гагарин» готов на 33% - Аэропорт Гагарин" (ברוסית). www.saratov.aero. נבדק ב-2018-07-23.
↑  Аэропорт «Гагарин» обрел международный код GSV
↑  "Открытие аэропорта «Гагарин» в Саратове намечено на 20 августа". טאס"ס. 2019-06-28.
↑  "В Саратове 20 августа откроется аэропорт «Гагарин»". רי"א נובוסטי. 2019-06-28.
↑  "«Победа» запустит рейсы Москва — Саратов в день открытия нового аэропорта «Гагарин»". Интерфакс. 2019-07-09.
נמל התעופה הבין-לאומי של קרסנודאר

נמל התעופה הבין-לאומי קרסנודאר-פשקובסקי ע"ש יקטרינה השנייה (ברוסית: Международный аэропорт Краснода́р (Па́шковский) имени Екатерины II) הוא נמל תעופה הממוקם כ-15 ק"מ מזרחית למרכז העיר קרסנודאר שבדרום מערב רוסיה.
מאפיינים

בנמל התעופה הבין-לאומי קרסנודאר יש שלושה מסלולי המראה שיכולים להכיל מטוסים מודרניים, כגון בואינג 737 (לא כולל בואינג 737-900), בואינג 757 (עם מגבלות), איירבוס A319, איירבוס A320, אמבראר 195 ומסוקים מכל הסוגים.
קיבולת נמל התעופה היא 500 נוסעים בשעה לטיסות פנים ו-200 נוסעים בשעה לטיסות בינלאומיות.
היסטוריה

ב-1932 לא הרחק מהאחוזה המרכזית של סובחוז פשקובסקי, נחתו שבעה מטוסי פו-2 של האגודה למניעת מזיקים (OBV). בסוף 1932 בוצע ארגון מחדש של האגודה. על בסיסו נוצר בסיס האוויר פשקובסקי, ובסוף 1933 ונמל התעופה של קרסנודאר עבר למיקומו הנוכחי.
ב-1934 בסיס האוויר התארגן מחדש על ידי טייסת המבצעים המיוחדת של פשקובסקי של צי האוויר האזרחי (צי האוויר האזרחי) ובאותה עת הוסב חלק משמעותי ממטוסי הפוליקרפוב Po-2 לנוסעים. טיסות סדירות פעלו מקרסנודאר למייקופ, סוצ'י, אנאפה ועוד. במהלך שנות המלחמה הפטריוטית הגדולה (1941–1945), מטוסי הטייסת המיוחדת של חברת התעופה קרסנודאר העבירו תחמושת, דלקים וחומרי סיכה לחזית, והפצועים פונו. ב-1946 נמל תעופה קרסנודאר החל לקבל מטוסי Li-2, ומשנת 1948 איליושין Il-12.
ב-1960 הסתיימה הקמת מסלול הבטון הראשון ושדה התעופה של קרסנודאר החל לקבל מטוסי איליושין Il-18. הקמת טרמינל בן שתי קומות הושלמה. הובלות סדירות של נוסעים ומטענים קבועים בוצעו בקווי בעלות הברית במטוסי ה-An-10, Il-18, ו-An-12.
ב-1962 מטוסי Tu-124 החלו לנחות בשדה התעופה. ב-1964 הוקמה חולית התעופה המשותפת של קרסנודאר של רשות התעופה האזרחית בצפון הקווקז. בשנת 1964 קיבלה הטייסת מטוס אנטונוב An-24 משלה. ב-1981 החלה הפעלת מטוס יאק-42 בשדה. בשנת 1984 נסלל מסלול בטון שני.
בעשור השני של המאה ה-21 נערכו בנמל התעופה שיפוצים רבים כדי לאפשר לו להגדיל את הקיבולת ורמת השירות שהוא מציע. ב-31 במאי 2019 נקרא נמל התעופה על שם הקיסרית יקטרינה הגדולה.
נמל התעופה הבינלאומי וורונז'

נמל התעופה הבינלאומי וורונז' ע"ש פיוטר הראשון (ברוסית: Международный аэропорт Воронеж имени Петра Первого) הוא נמל תעופה השוכן כ-11 ק"מ צפונית מערבית לעיר וורונז', בסמוך לכפר צ'רטוביצי (ברוסית: Чертовицы) שבדרום מערב רוסיה.
היסטוריה

ב־9 בפברואר 1933 הוקם שדה התעופה האזרחי הראשון בוורונז'. ב-10 ביולי 1933 נפתחה תנועה אווירית רגילה בתוואי מוסקבה-וורונז'-סטלינגרד במטוסי K-5. מאוחר יותר, הצי חידש את R-5, U-2, ואז AIR-6.
בשנים 1930–1940, בגלל מצבו הירוד של המסלול הלא סלול, הוחלט להעביר את בסיס התעופה האזרחית בעיר מהשדה הקיים לשדה תעופה צבאי הממוקם בשוליים הצפוניים של וורונז', באזור רחוב חוסלנוב. שדה תעופה זה הפך לאזרחי לאחר מלחמת העולם השנייה. בשנת 1946 נפתח שם מסוף שדה התעופה הראשון בוורונז'. בנייתו החלה מיד לאחר המלחמה. בתחילה נבנו מבני עץ, ועם העלייה בתעבורה כמה מבני לבנים. בקיץ הגיעו לטרמינל החדש, שבו היו מתקני תקשורת, חדר בקרה, קנטינה ומסעדה, הנוסעים הראשונים. המסלול הלא סלולה של שדה התעופה אירחה את מטוסי ה-An-2, Yak-12, Li-2, Il-12 ו- Il-14.
באפריל 1965, כ-11 ק"מ צפונית לעיר, בנפת רמונסקי, בסמוך לכפר צ'רטוביצי, נבנה נמל התעופה במקומו הנוכחי עם מסלול בטון שנחנך בשנת 1971.
בשנת 1975 הגיעה רשימת היעדים של שקושרו לשדה התעופה ל-72 ערים בברית המועצות, בהן מוסקבה, קייב, מינסק, טביליסי, ריגה, טאלין, טשקנט וקישינב.
בשנת 2008 החל תהליך שיפוץ ומודרניזציה של נמל התעופה. תוכניות שיפוץ כללו החלפת הכיסוי והארכת המסלול ל-2,600 מטר (בשל תוואי השטח הארכה נוספת אינה ניתנת לביצוע), החלפת גדר המערכת והניקוז המים. מערכות, עדכון ציוד איתות אור, שחזור הסינר ומסילות המוניות וכן מתחם נמל התעופה. מאז שנת 2010, לאחר סיום העבודות העיקריות על המסלול, המאפיינים הטכניים שלה מאפשרים לקבל מטוסי בואינג 737 ואיירבוס A320.
בשנת 2016 הושלם שלב השיפוץ הבא בנמל התעופה הבינלאומי וורונז' וכעת התאפשר למקם עד 20 מטוסים בינוניים וארוכי טווח. עד דצמבר הוחלף הציפוי על רחבות המטוסים RD-A ו- RD-V לחלוטין. עכשיו בשדה התעופה משתמשים בכל שלוש רחבות המטוסים. הותקנו תרני תאורה חדשים וציוד איתות אור, מערכת הניקוז והניקוז ורשתות אספקת החשמל שופצו גם כן.
הערות שוליים

↑  Минтранс проведёт повторный тендер на реконструкцию взлётно-посадочной полосы воронежского аэропорта
↑  >Международный аэропорт Воронеж: итоги 2016 года Авиатранспортное обозрение
ערך זה הוא קצרמרבנושא רוסיה ובנושא שדות תעופה. אתם מוזמנים לתרום לוויקיפדיה ו.
נמל התעופה הבין-לאומי של קנסאי

מגדל הפיקוח

שני מטוסים מדגם בואינג 767-300 של ANA וJAL
מטוס קונקורד בנמל בשנת 1994
גשר שער השמיים
נמל התעופה הבין-לאומי של קנסאי (ביפנית: 関西国際空港,‏ Kansai Kokusai Kūkō, באנגלית: Kansai International Airport) הוא נמל תעופה בין-לאומי המשמש את מחוז אוסקה. נמל התעופה ממוקם באוסקה, על אי מלאכותי במפרץ אוסקה, כ-35 ק"מ דרומית מערבית לתחנת הרכבת אוסקה.
נמל התעופה משמש כבסיס פעולה מרכזי לחברות התעופה אול ניפון איירוויז, ג'פאן איירליינס, ניפון קרגו איירליינס, וחברת התעופה הזולה Peach.
נמל התעופה נפתח בשנת 1994 במטרה להקל על הצפיפות שהייתה בנמל התעופה הבין-לאומי של אוסקה, שכיום מטפל בטיסות פנים ארציות בלבד. בשנת 2006 נרשמו בנמל 116,475 תנועות מטוסים, מתוכם 73,860 טיסות בין-לאומיות ו-42,615 פנימיות. מספר הנוסעים היה 16,689,658, מתוכם 11,229,444 בטיסות בין-לאומיות ו-5,460,214 בטיסות פנימיות. נפח המטענים עמד על 802,162 טון. עקב העלייה במספר הטיסות העוברות בנמל, נפתח מסלול נוסף ב-2 באוגוסט 2007.
בשנת 2020 זכה הנמל במקום העשירי בדירוג "שדה התעופה הטוב בעולם" של SKYTRAX
ב-4 בספטמבר 2018, נמל התעופה נפגע על ידי טייפון ג'בי (2018) (אנ') נמל התעופה הפסיק לפעול לאחר שהטייפון הציף את האי. המצב החמיר עוד יותר כאשר מכלית גדולה התרסקה על הכביש המהיר המקשר את נמל התעופה ליבשת.
תחבורה אל הנמל וממנו

נמל התעופה מחובר ליבשה באמצעות "גשר שער השמיים R" ‏(Sky Gate Bridge R), שאורכו 3,750 מטרים. בגשר שישה נתיבים ושתי קומות. הקומה העליונה סלולה ומיועדת לכלי רכב ובתחתונה מסילות המיועדות לרכבות.
הערות שוליים

↑  זכרונות מהעבר: אלו שדות התעופה הטובים בעולם, באתר כלכליסט, 13 במאי 2020
| --- | --- |
בקרת זהויות :  LCCN: n82010820  NDL: 00956445  VIAF: 259128479   WorldCat (עם VIAF): 259128479
נטסטומיים

| נטסטומיים |
| --- | --- |
 Venefica tentaculata
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: צלופחאים
משפחה:: נטסטומיים
שם מדעי
 Nettastomatidae ‏בליקר, 1864

נֵטַסְטוֹמִיִּים (שם מדעי: Nettastomatidae) היא משפחה של דגים מסדרת הצלופחאים החיים באוקיינוס בסמוך למדפים היבשתיים באזורים טרופיים עד ממוזגים ויכולים לצלול מתחת ל-2,000 מטרים. משמעות שמם בלטינית הוא: "בעלי מקור ברוז" (Netta - ברווז, stoma - מקור).
מאפיינים

הצלופחים יכולים להגיע לאורך 125 סנטימטרים, והם בעלי לסת המזכירה מקור רחב מלא בשיניים וראש קטן. לרוב המינים אין סנפירים והם נעים בעיקר באמצעות זנבם הארוך. צבעם אפור עד ורדרד. הם טורפים דגים אחרים וחסרי חוליות בעומק והם חיים בקרבה לקרקעית.
מספר מינים מהמשפחה מצויים בחופי מפרץ אילת והים התיכון.
סוגים

Facciolella
Hoplunnis
Nettastoma
Nettenchelys
Saurenchelys
Venefica
סופר-חומצה

סופר חומצה (superacid) היא חומצה עם חומציות גדולה מזו של חומצה גופרתית טהורה. במקרים רבים, הסופר-חומצה איננה תרכובת אחת אלא מספר תרכובות שיחדיו מייצרות תערובת עם חומציות גבוהה.
דוגמאות לסופר חומצות פשוטות הן:
החומצה הטריפלואורומתאנגופריתית (CF3SO3H), הידוע גם בשם חומצה טריפלית
חומצה פלואורוגופרתית (FSO3H)
שתי החומצות הללו הן בערך פי אלף יותר חזקות מאשר החומצה הגופרתית.
הסופר-חומצה החזקה ביותר שידועה היא חומצה פלואורואנטימונית, שהיא תערובת של חומצה הידרופלואורית ושל אנטימון פנטאפלואוריד. בתערובת זו החומצה ההידרופלואורית משחררת פרוטון (H+), והבסיס הצמוד (F-) ממנו השתחרר הפרוטון נסתר במהירות על ידי יצירת קשר קואורדינטיבי חזק עם האנטימון הפנטאפלואורי. כך נשאר הפרוטון חופשי, דבר שיוצר את החומציות החזקה של התערובת. הקשר בין האנטימון הפנטאפלואורי והבסיס הצמוד של החומצה הידרופלואורית יוצרת אניון אוקטאהדרי גדול (SbF6-), שהוא בעצם נוקלאופיל חלש וגם בסיס חלש מאוד, אשר אינו מקהה את החומציות של הפרוטון החופשי. החומצה הפלואורואנטימונית היא חזקה פי 2x1019 מאשר 100% חומצה גופרתית.
המושג "סופר-חומצה" הומצא על ידי ג'יימס בריאנט קוננט בשנת 1927 כדי לסווג חומצות אשר היו חזקות יותר מחומצות מינרליות קונבנציונליות.
ג'ורג' אנדרו אולה זכה בפרס נובל לכימיה לשנת 1994 בעקבות מחקרו על סופר-חומצות ושימושן במחקר על תהליך הקרבוקציה.
סופר-חומצות מגיבות עם בסיסים ואף עם בסיסים חלשים בתגובת סתירה אלימה ואקסותרמית ביותר.
ניקולאי גריגורייב

| --- | --- |

 לידה:  14 באוגוסט 1895 מוסקבה, האימפריה הרוסית 
 פטירה:  10 בנובמבר 1938 (בגיל 43) מוסקבה, ברה"מ 
 הישג בולט:  היה מס' 14 בעולם בשנים 1921–1922
 הדרגה הגבוהה ביותר:  בוגר ספורט של ברית המועצות בשחמט 
 מד כושר מרבי:  2610 (בינואר 1922)
 מקצוע נוסף:  פרובלמאי 
 מדינה:  רוסיה,ברית המועצות
 
ניקולאי גריגורייב (ברוסית: Григорьев, Николай Дмитриевич;‏ 14 באוגוסט 1895, מוסקבה – 10 באוקטובר 1938, מוסקבה) היה שחמטאי רוסי ומחבר אטיודים בשחמט. אומדן מד הכושר שלו ממקם אותו במקום ה-14 בעולם בשנים 1921-1922.
קריירה שחמטאית

גריגורייב היה אלוף מוסקבה 4 פעמים, בשנים 1921, 1922, 1923-24 ו-1929. גריגורייב היה שחקן פעיל בין השנים 1910-1929. הוא הפסיד בדו-קרב לאלכסנדר אלכין בשנת 1921 4.5-2.5: שני הפסדים וחמש תוצאות תיקו. כמו כן הפסיד למיכאל בוטביניק בשנת 1927.
גריגורייב השתתף בחמש האליפויות הראשונות של ברית המועצות, בשנת 1920 צבר 8.5/15 וחלק מקום 5-7, בשנת 1923 צבר 5/12 והגיע למקום ה-9, בשנת 1924 צבר 6.5/17 והגיע למקום ה-14, בשנת 1925 צבר 8/19 והגיע למקום ה-15, בשנת 1927 צבר 10.5/20 והגיע למקום ה-8. בשנת 1929 לא העפיל לגמר מחצי הגמר שבו השתתף.
באליפות הבינלאומית של הפועלים שהתקיימה בשנת 1929 בלנינגרד זכה במקום הראשון.
קריירה כמחבר סיומים

גריגורייב חיבר למעלה מ-300 אטיודים. הוא ידוע במיוחד על התפוקה הגדולה של סיומי רגלים שבהם מלבד המלכים יש רק רגלים על הלוח. בשנת 1935 העיתון הצרפתי La Stratégie ארגן תחרות ליצירת סיומי רגלים וגריגורייב זכה בעשרה מ-12 הפרסים בתחרות. 
ראה עמוד 10
ניב הדר

ניב הדר
ניב הדר הוא חוקר אוטודידקט, מחבר ספרים ומרצה, בנושא חשיפת שרלטנים העוסקים בפאראפסיכולוגיה, חקר המוח וחידושים טכנולוגיים.
במהלך שנת 2000 הוציא הרב שלמה אבינר ספר בנושא בשם "בין אור לחושך" שבו היה שותף הדר[דרוש מקור]. פעילותם המשותפת החלה בסוף שנות ה-90 כאשר הרב אבינר והדר ארגנו חרם חברתי על מקובלים שקריים[דרוש מקור].
הדר למד בישיבת "אורות הנגב" בבית הגדי. משנת 2000 פועל הדר נגד אנשים הטוענים שיש להם כוחות על טבעיים. הוא מרבה להרצות בנושא ברחבי ישראל ובשנת 2002 הוציא את הספר "לחשוף את הבלתי נודע", בו הוא טוען שהטוענים לכוחות על טבעיים הם שרלטנים. כן הוציא הדר סרטים: "סוד הקסמים" 1-2, בהוצאת "גרינטק מדיה" (2005), "סודות הטלפתיה" בהוצאת "גל-פז" (2006) ו"כיפוף מתכות" בהוצאת "גרינטק מדיה" (2008), בהם הוא מלמד את הסודות המקצועיים של קוסמים, ומטיף נגד אמונה בכוחות על טבעיים.
בנוסף, מרצה הדר בנושאי נוירופידבק, ביופידבק וחקר המוח ומלמד מה שהוא מכנה: "דרכים פשוטות וקלות להגברת האינטליגנציה ובפיתוח חושים חדשים".
בשנת 2014 הוציא את ספרו "בחזרה לעתיד", בו הוא טוען שהתיאורים הרבים, המופיעים בדברי הנביאים, במדרשים ובתלמוד, הנראים לכאורה כאגדות וכגוזמאות, מאוששים בידי ההתפתחות הטכנולוגית והמדעית החדישה.
מתאו דרמיאן

מתאו דרמיאן (באיטלקית: Matteo Darmian; נולד ב-2 בדצמבר 1989 בלניאנו שבאיטליה) הוא כדורגלן איטלקי המשחק בעמדת המגן ימני באינטר מילאנו.
ביוגרפיה

מתאו דרמיאן נולד וגדל בעיר לניאנו שבאיטליה למשפחה בעלת שורשים ארמנים. מגיל צעיר גדל ושיחק כדורגל כשאומן על ידי אביו שהיה אחד המאמנים של אורטוריה קבוצה מהליגות החובבניות באיטליה. את קפיצת המדרגה הראשונה שלו, חווה דרמיאן כשנצפה על ידי בניאמינו אבאטה, שוער עבר ומגלה כישרונות צעירים עבור מילאן.